Girkančių dvaras

Girkančių dvaras – dvaras Šiaurės Lietuvoje, Joniškio r., Gažaičių sen., Girkančių kaime, 18,9 km į pietryčius nuo Žagarės, 37 km į vakarus nuo Joniškio, kairiajame Švėtės krante. Dvaro sodyboje buvo medinis gyvenamasis namas, XIX a. įvairiu laikotarpiu statyti mūriniai ar moliniai ūkiniai pastatai.Loreta RIPSKYTĖ, Švėtės pakrantės atvėrė nematytus vaizdus, Šiaulių kraštas (KELIAUKIME SU „ŠIAULIŲ KRAŠTU“), 2014 m. gegužės 17 d.

 Istorija 
1596 m. Beržėnų valsčiuje minimas privatus Girkančių dvaras. 1717 m. iš Umiastauskų Girkančių dvaras (10 dūmų) perėjo Jeronimui Sologubui. 1775 m. priklausė Jonui Butleriui (12 dūmų). Butleriai be šio dvaro valdė Senosios Žagarės, Vytogalos dvarus Žemaitijoje.

Įtakingos Kuršo kilmingųjų šeimos atstovas, Rusijos imperijos aukštas pareigūnas grafas Petras von der Palenas (1745–1826) 1816 m. įsigijo Girkančių dvarą (priklausė 15 dūmų). 1848 m. dvarui priklausė Gaižaičių, Girkančių, Kergalių kaimai. Dvaro valdoje buvo 2023 dešimtinės žemės. 1863 m. dvarą iš tėvo diplomato Frydricho Aleksandro (1780–1863) paveldėjo Leonidas von der Palenas (1834–1908) su 715 dešimtinių geros žemės, 123 pievų, 2014 miško. Dvaro reikalus tvarkė nuomininkas. 1909 m. iš tėvo Leonido Girkančių dvarą paveldėjo grafas Sergiejus von der Palenas (1877–1966, Paryžiuje). 1923 m. dvare buvo 6 kiemai, 61 gyventojas, kaime – 101 kiemų. 1925 m. savininkui palikta 80 ha, tą žemę jis pardavė 1927 m.Misius K., Vietovės. Joniškio kraštas. Kaunas: Žiemgalos leidykla, p., 2011, p. 65.

Be to grafai von der Palenai valdė ir įspūdingus Kaucmindės rūmus prie Bauskės, Jelgavoje (neišliko po 1945 m.), Tervetėje (išliko), Kekavoje.

2017 m. Joniškio r. sav. administracija priėmė sprendimą nugriauti 2 dvaro pastatų griuvėsius – varyklą ir tvartą.

 Architektūra 
Išliko von der Palenų laikotarpiu statyti dvaro 4 pastatai – varykla (bravoras), tvartas, 2 svirnai. Neišliko medinis ponų namas.

 Galerija 

 Nuorodos 

 Literatūra 
 Vasiliauskas, E., 2015. Grafų Keyserlingkų ir kitų Lietuvos dvarininkų archeologiniai rinkiniai Kuršo provincijos muziejuje. Archaeologia Lituana. 16, 100–134. 
  Loreta RIPSKYTĖ, Tuojau griaus garsaus dvaro pastatus, Šiaulių kraštas, 2017 m. rugsėjo 28 d.
Kategorija:Joniškio rajono dvarai